
Europa 


Europa ye una d'as grans penínsulas d'Eurasia, a la 
que por un regular y por razons históricas se considera 
un continent por si mesma. Europa s'estendilla por a 
metat oriental de l'Hemisferio Norte, dende l'Ocián 
Glacial Arctico por o norte dica a Mar Mediterrania 
por o sud. Por Tueste, arriba dica l'Ocián Atlántico, y 
por Teste, dica os Monts Urals. 

Ye unita (y a la vegata deseparata) d'Asia por os monts 
Urals a Teste, en una linia que contina por o Caucas, a 
mar Negra, o Bosforo, a mar de Marmara, os 
Dardanelos, a mar Echea y a mar Mediterrania. 
Antiparte, ye deseparata d'Africa por a mar 
Mediterrania, estando o estreito de Chibraltar a Tueste 
a on que istos dos continents se troban más amanatos. 
En fan parte quantas islas amanatas a o continent, 
como as islas británicas (isla de Gran Bretanya y isla 
d'Irlanda) y as islas Feroe en a mar d'o Norte y l'Ocián 
Atlántico, u Córcega, Secilia , Cerdenya y Creta en a 
mar Mediterrania. Tamién se considera que en fa parte 
a isla d'Islandia, encara que ye mas amanata a 
America, deseparata nomás de Gronlandia por o 
estreito de Dinamarca. 

O continent europeu tien una superficie de 10.180.000 
km 2 , estando o seiseno d'os siet continents por a suya 
superficie, y una población de 731.000.000 d'habitants 
(o tercero d'os continents por a suya población), con 
una densidat de población de 70 hab/km 2 . Cal parar 
cuenta, sindembargo, que dende a segunda meitat d'o 
sieglo XX a tasa de creixencia d'a población en 
Europa ye menor que en atros continents, reducindo-se 
población mundial. 

Entidat 

Continent 

Superficie 

• Total 

Posición 6 eno de 7 
10.180.000 km 2 

Población 

• Total 

• Densidat 

Posición 3 o de 7 
731.000.000 hab. 

70 hab/km 2 

Estatos 

50 

Zonas horarias 

UTC a UTC+5 

Chentilicio 

Europeu / europea 

Dominio internet 

.eu (Unión Europea) 


asinas o suyo peso demográfico global en o total d'a 


Ye un continent con una gran importancia histórica, en estar no nomás uno d'os puestos d'orichen de quantas 
cevilizacions como l'Antiga Grecia u l'Antiga Roma, sino tamién a on que se fació a revolución scientifica 
d'os sieglos XIV y XV que fació que dica o sieglo XIX quasi todos os territorios d'os atros continents 
quedasen dominatos por potencias europeas, por medio d'o Colonialismo. 

Mientres o sieglo XX Europa perdió parte d'a suya potencia, sustituita por os nuevos poders económicos y 
melitars emerchents, Estatos Unitos y a Unión Soviética, como conseqüencia d'a Primera Guerra Mundial y 
d'a Segunda Guerra Mundial, continando o continent dividito en dos bloques diferenciatos mientres a Guerra 
Fría. En rematar ista zaguera situación, a Unión Europea, un organismo supranacional establito quan remató 
a Segunda Guerra Mundial, enampló muito as suyas mugas enta Teste, con antigos países miembros d'o 
Pacto de Varsovia que d'antis mas yeran aliatos d'os soviéticos. 

O rapto d'Europa, quadro de Peter Paul 
Rubens. 


O nombre d'Europa 


O continent europeu recibe o suyo nombre, seguntes a mitolochía griega, por un princesa fenicia a qui 
segrestó o dios Zeus incarnato en un toro de color blanca ta portar-la dica a isla de Creta y fer-la esdevenir a 
suya aimant. 

En aragonés medieval se puet veyer escrito Europa en o "Libro d'el Trasoro" y arnés as variants Auropa y 
Eoropa. 

O chentilicio pa os habitants d'Europa que se fa servir en idioma aragonés ye europeu, y en femenín 
europea, (con a forma femenina d'o sufixo -eu propia de cultismos).^ 

Cheografía 

Ta más detalles, veyer Tarticlo Cheografía d'Europa . 

En primer lugar, cal parar cuenta que Europa no ye en realidat mas que una península d'Asia, con a quala 
forma una solenca placa tectónica. No bi ha garra limite cheografico scientifico d'Europa enta l'este, encara 
que a ormino se considera que Europa ye unita (y a la vegata desepadata) d'Asia por os monts Urals y o río 
Ural a Teste, en una linia que contina por o Caucas, a mar Negra, o Bosforo, a mar de Marmara, os 
Dardanelos, a mar Echea y a mar Mediterrania. 























Antiparte, ye deseparata d'Africa por a mar Mediterrania, 
estando o estreito de Chibraltar a Tueste a on que istos dos 
continents se troban más amanatos. En fan parte quantas islas 
amanatas a o continent, como as islas británicas (isla de Gran 
Bretanya y isla d'Irlanda) y as islas Feroe en a mar d'o Norte y 
l'Ocián Atlántico, u Córcega, Secilia, Cerdenya y Creta en a 
mar Mediterrania. Tamién se considera que en fa parte a isla 
d'Islandia, encara que ye mas amanata a America y deseparata 
nomás de Gronlandia por o estreito de Dinamarca, en estar 
situata en a dorsal que desepara as placas tectónicas euroasiatica 
y americana. 

Os casos de Rusia y de Turq uía son prou intresants ta veyer os 
problemas ta tobar una linia de deseparación u muga clara. Ye 
platero que Rusia fa parte d'a tradición cultural europea y que o 
suyo territorio s'estendilla a banda y banda d'os Urals, dica o 
punto que se diz a sobón mesmo que forma un subcontinent 
propio encabalgato entre Europa y Asia. Antiparte, Turquía, con 
una tradición cultural de puent entre l'Orient Meyo asiático y Europa, den parte d'o suyo territorio en Europa 
encara que a suya capital y a mayor parte d'o suyo territorio fan parte d'Asia. De feito, as institucions 
politicas europeas consideran a istos dos países como fendo parte d'Europa, mesmo que en as competicions 
esportivas. 

As mugas orientáis d'Europa tienen radices no pas cheograficas sino politicas, estando en tiempos d'o zar 
Pero I de Rusia en o sieglo XVIII quan se fixoron ixas mugas en os Urals, que yeran alto u baixo as mugas 
que deseyaba o Imperio ruso antis d'anexionar-se Siberia. Tamién a muga d'o Caucas se desplazó enta la mar 
Caspia a prencipios d'o sieglo XIX ta chustificar l'anexión por Rusia de Cheorchia y Armenia. 

Tamién son especiáis os casos de bellas islas de l'Ocián Atlántico (Madeira, as islas Azores u mesmo as islas 
Canarias) que, encara que cheograficament no en fan parte, se consideran como islas europeas. Tamién ye 
discutible o caso de C hipre , amanato a Asia encara que a suya tradición histórica y cultural ye clarament 
europea, y o caso de Malta, puent entre Europa y Africa. 

Ta rematar, bi ha o caso de Gronlandia, que cheograficament ye platero que fa parte d'America encara que 
ye una colonia de Dinamarca y tamién se gosa consoderar en bells medios que fa parte d'Europa, encara que 
a suya población mesmo decidió en un referendum albandonar a Unión Europea. 

Encara que con as matizacions anteriors, se puet distinguir en Europa a exitencia d'as siguients arias 
cheograficas: 

■ Europa occidental. 

■ Europa central. 

■ Europa d'o sud. 

■ Europa d'o norte. 

■ Europa oriental. 

Hidrolochía 

Os ríos europeus desauguan en as mars mugants con Europa, ye decir, l'Ocián Atlántico y as mars que en fan 
parte: mar Báltica, mar d'o Norte , Golfo de Vizcaya, mar Mediterrania, mar Tirrena, mar A driana, mar 
Echea, mar Negra y mar d'Azov son as mars que reciben as auguas d'os prencipals cursos fluvials 
continentals, amás d'a mar Caspia, una mar interior, y d'a mar de Barents, que fa parte de l'Ocián Antárctico. 

As rechions d'Europa. 
























































Os prencipals ríos d'Europa, con alto y baixo a suya longaria, 
son: 



Mapa d'Europa, con as suyas cuencas 
hidrolochicas. 


nombre 

longaria 

desembocadura 


nombre 

longaria 

desembocadura 

Río Volga 

3.690 km 

Mar Caspia 


Río Rin 

1.320 km 

Mar d'o Norte 

Río Danubio 

3.020 km 

Mar Negra 


Río Elba 

1.165 km 

Mar d'o Norte 

Río Ural 

2.428 km 

Mar Caspia 


Río Vístula 

1.047 km 

Mar Báltica 

Río Dniepr 

2.290 km 

Mar Negra 


Río Tacho 

1.038 km 

Ocián Atlántico 

Río Don 

1.950 km 

Mar d'Azov 


Río Daugava 

1.020 km 

Mar Báltica 

Río Petchora 

1.809 km 

Mar de Barents 


Río Loira 

1.012 km 

Ocián Atlántico 

Río Kama 

1.805 km 

Río Volga 


Río Save 

1.010 km 

Río Danubio 

Río Oka 

1.500 km 

Río Volga 


Río Ebro 

928 km 

Mar Mediterrania 

Río Belaya 

1.430 km 

Río Kama 


Río Roine 

812 km 

Mar Mediterrania 

Río Tisza 

1.378 km 

Río Danubio 


Río Sena 

776 km 

Canal d'a Manga 

Río Dniestr 

1.352 km 

Mar Negra 


Río Po 

652 km 

Mar Adriana 


Antiparte, tamién se troban en Europa quantos lacos, que se pueden agrupar seguntes a suya posición 
cheografica: 

■ Lacos d'o norte d'Europa, formatos por l'acción d'as cheleras, destacando-ie os lacos de Rusia 
y Finlandia: laco Ladoga, laco Onega, laco Saimaa, laco Peipus. 

■ Lacos d'os Alpes u de zonas amanatas, que pueden estar creyatos por as cheleras u estar 
d'orichen tectónico: laco de Garda y laco Mayor; tamién o laco Balaton (iste zaguero, en 
Hongría). 

■ Lacos d'a mar Mediterrania, muito mas chicotz, y que gosan estar fomatos por os ríos. 

Islas y penínsulas 

As prencipals islas que en fan parte son: 

1. Isla de Gran Bretanya, con una superficie de mas de 218.000 km 2 . En fan parte Anglaterra, 
Escocia y Galas . Antiparte, dende o punto d'avista político fa parte d'o Reino Unito. 

2. Islandia, con mas de 103.000 km 2 . 






































































3. Isla d'lrlanda, con mas de 70.000 km 2 . Dividita 
politicament, a mayor parte d'a isla ye ocupata por 
Irlanda, y a suya parte noreste (Irlanda d'o Norte) fa 
parte d'o Reino Unito. 

4. Sicilia, con mas de 25.000 km 2 . Politicament, fa parte 
d'ltalia. 

5. Cerdenya, con mas de 24.000 km 2 . Politicament, fa 
parte d'ltalia. 

6. Chipre, con mas de de 9.200 km 2 . 

7. Córcega, con mas de 8.700 km 2 . Politicament, fa parte 
de Francia. 

8. Creta, con mas de 8.300 km 2 . Fa parte de Grecia. 

9. Sjaelland, con mas de 7.000 km 2 . Fa parte de 
Dinamarca. 

10. Eubea, con mas de 3.900 km 2 . Fa parte de Grecia. 

11. Mallorca, con mas de 3.600 km 2 . Fa parte d'as 
Balears y, politicament, d' Espanya . 

12. Fionia, con mas de 3.400 km 2 . Fa parte de 
Dinamarca. 

Antiparte, as prencipals penínsulas d'Europa son: 

1. Escandinavia, dividita politicament entre Suecia, a 
Teste, y Noruega, a Tueste. 

2. Península ibérica (en fa parte Aragón), dividita 
politicament entre Espanya y Portugal, que ocupa una 
trancha a Tueste en as costas de l'Ocián Atlántico. 

3. Península itálica, ocupata en a suya mayor parte por Italia, encara que tamién en fan parte 
San Marino y a Ciudat d'o Vaticano. 

4. Os Balcans, tamién ditos península balcánica, dividitos politicament entre Grecia, Albania, 
Bul garia , Kos ovo, Bosni a y Herzegovina , Macedonia d'o Norte, Montenegro, Serbia , Croa cia y 
Eslovenia. 

5. Península de Kola, que fa parte de Rusia. 

6. Península de Chutlandia, que politicament fa parte de Dinamarca. 

7. Península armoricana u península de Bretanya, que politicament pertenix a Francia. 

8. Península de Crimea, situata en Ucraína, en as costas d'a mar Negra. 

Montanyas 

As prencipals cordeleras europeas son: 

■ Os monts Urals, que deseparan Europa (á Tueste) d'Asia (á Teste). 

■ O Caucas, que tamién desepara Europa (á o norte) d'Asia (á o sud), y d'o qualo en fa parte a 
montanya de mayor altaría d'Europa, o mont Elbrús (5.642 m). 

■ Os Cárpatos, una important cordelera situata en Europa Central. 

■ Os Alpes, con o mont Blanc (4.810,45 m). 

■ Os Apeninos, que trescruzan a península itálica de norte enta o sud. 

■ Os Peninos, que trescruzan o Reino Unito en a isla de Gran Bretanya. 



Mapa físico d'as islas británicas, 
incluyindo-ie a isla de Gran Bretanya y a 
isla d'lrlanda, a primera y a tercera islas 
d'Europa por a suya superficie. 


















































■ Os Pireneus, que deseparan Aragón a lo sud d'Occitania a o norte y que forman a muga d'a 
península ibérica con a resta d'o continent europeu. 

■ Os Alpes escandinavos, situatos en Escandinavia. 

Os Alpes escandinavos corresponden a la Orochenia Caledoniana y se formoron en o mesmo proceso 
d'unión de l'antigo continente de Báltica y Laurentia que os Apalaches d'o norte y bellas montanyas de 
Groenlandia y Escocia. 

Os Pirineus, os Alpes, os Cárpatos y o Caucas se formoron en a Orochenia Alpina, encara que puedan tener 
nuclios con materials paleozoicos d'a Orochenia Herzinica. 


Población 

A población autóctona d'o continent europeu ye corresponde a la representación occidental d'o tronco racial 
caucasoide, poblacions descendients d'os cromanyons que, dende Asia arriboron en Asia Occidental y 
Europa desplazando a los neandertals enta zonas marguinals. Os caucasoides gosan presentar altas 
frecuencias de pelleta clara, que no lis resulta desfavorable por una menor insolación d'este continent. En os 
cabo septentrionals y orientáis bi ha poblacions autóctonas con un orichen mixto asiático mongoloide y 
europeu caucasoide, producto d'a colonización post-glacial d'estos territorios, y d'invasions de pueblos d'as 
estepas. 

Quasi totz os europeus autóctonos actuáis parlan luengas indoeuropeas, de fueras, d'os vascos, d'os pueblos 
des luengas urálicas y caucásicas. As luengas túrquicas y mongolas tamién son presents dende a Edat Meya. 
A mayoría d'as luengas indoeuropeas que se parlan en Europa son de tres familias: chermanica, eslava y 
romanz. 

O modo de producción agrícola y ganadero ye amplament estendillato dende fa milenios dende os focos 
agrícolas d'Orient Meyo, y pocos pueblos d'o norte han estato cazadors-recolectors dica fa pocos sieglos 
como os lapons u atros. 

Actualment o creiximiento demográfico d'os europeus actoctonos ye muito baixo, y o vueito poblacional ye 
ocupato por una inmigración provinient d'atros continents, particularment Africa. 

Historia 


Ta más detalles, veyer l'articlo Historia d'Europa. 


Prehistoria 

As primeras troballas d'especie d'o chenero Homo present en o continent europeu son de fa 400.000-800.000 
anyadas, y son d'o dito hombre de Talteüll, trobatas en a dita espelunga d'Aragón en Talteüll (Rosellón, 
Catalunya). A clasificación d'os restos més antigos d'o chenero Homo ye en revisión permanent. En a decada 
de 1980 tendeban a agrupar totz os restos d'o paleolítico inferior fuera d'Africa y beluns d'os d'Africa en a 
especie Homo erectus. Dende fa bell tiempo bell autor deseparan beluns d'os restos europeus con a 
denominación de Homo heidelbergensis. Tamién ye proposata a especie Homo antecessor. 

Como evolución d'o Homo erectus u Homo heidelbergensis amaneixió l'hombre de Neanderthal u Homo 
neanderthalensis, a segunda especie d'o chenero Homo present en o continent europeu, dende fa alto u baixo 
300.000 anyadas, y con adaptacions a lo clima frido que trayeban as glaciacions. Os hombres de neanderthal 
desembolicoron a cultura musteriana. 




Fa unas 40.000 anyadas y aproveitando un interestadial menos 
frido en a glaciación de Würm, plegó dende Asia o dito hombre 
de Cro-Magnon, que ya perteneixeba a la especie Homo 
sapiens. Os cromanyons desplazoron a los neandertals enta 
zonas marguinals como a Península Ibérica u os Balcans. As 
teorías mas antigas deciban que no heban existido cruces entre 
istas dos especies,® pero seguntes as zagueras investigacions 
se diz que l'hombre europeu actual puet tener chens d'os 
neanderthals, con os qualos s'habría aparellato en dos momentos 
historíeos diferents.® En qualsiquier caso, os neanderthals 
desapareixioron fa arredol de 28.000 anyadas. 

A fin d'a glaciación de Würm trayó uns cambios ecolochicos 
que facioron a la fau na d'o frido (mamuts lanutz , rinoceronts 
lanutz, etc..) emigrar enta arias marguinals d'o norte. Con o 
desplazamiento d'as zonas climáticas, de vechetación y fauna 
enta o norte, tamién emigroron os cromanyons. Os animáis d'o 
frido heban sobrevivito a atros periodos integlacials, pero en 
esta desglaciación sufrioron a sobrecaza por part d'os 
cromanyons y s'extinguioron. Os cromanyons d'o sud y centro 
d'Europa evolucionoron enta unas poblacions con rasgos més gracils que teneban una cultura cazadora- 
recolectora calificata de epipaleolitica. 

Os cazadors-recolectors epipaleoliticos se barrachoron con poblacions que veniban d'Orient Meyo con un 
modo de vida agrícola y ganadero, producindo-se a colonización neolítica d'Europa, que tenió dos camins 
principáis , uno de mediterranio (neolítico cardial) y atro de centroeuropeu dito danubián. En l'Aria 
Atlántica ya encomienzan as construccions megaliticas ya a fins d'o neolítico. 

Os europeus conoixioron a metalurchia, y por os metáis que feban servir os arqueólogos parlan d'a Edat d'o 
Cobre, Edat de Bronze y Edat de Fierro . A Edat de Cobre ye conoixita tamién como calcolitico y a los 
europeus que no conoixeban o uso d'o cobre los califican d'Eneoliticos. Sobretot en o calcolitico y eneolítico 
ye quan se desembolica o megalistismo en diferents zonas d'Europa Occidental. Ye dende o Eneolítico u 
Calcolitico quan os Europeus han desembolicato unas chefaturas. En Europa Occidental destaca a cultura 
d'o Vaso Campaniforme, y en Europa Oriental con a domesticación d'o caballo s'ixemenan as luengas 
indoeuropeas, d'alcuerdo con o modelo de "dominio d'elites", dende Europa Central dica Asia Central, pa 
plegar dimpués t'A India y a Europa Atlántica. 

A fins d'a Edat de Bronze una cultura s'estendilla amplament por Europa Central y Occidental, ye a Cultura 
d'os C ampos d'Urnas, que plega dica a Val de l'Ebro. Ya en a Edat de Bronze europea ya bi heba culturas 
indoeuropeas mencionatas por a historia, ye o caso d'a cultura Micenica, con cierta vinculación u vecindat 
con os pueblos de Mar que atacoron a Hititas u Echipcios. Tamién pueblos europeus d'a Edat d e Bronze 
como os pretartesios feban tractos comerciáis con os fenicios. En a Edat de Fierro bi heba pueblos que como 
os ibers, celtas, ilirios y scitas, yeran contemporanios con romans u griegos que por fer servir a escritura 
perteneixen a lo periodo histórico. 



Cranio de I 'hombre de Talteüll trobato en 
a dita espelunga d'Aragón en Talteüll 
(Rosellón, Catalunya). 


Antigüedat 

En l'Antigüedat, as dos culturas prencipals d'Europa estioron en l'Antiga Grecia y en l'Antiga Roma. 
L'Antiga Grecia estío a on que naixioron os conceptos prencipals d'a Filosofía, de l'Arte y d'a Medecina que 
dimpués desembolicó l'Imperio Román, que s'estendilló por toda la cuenca d'a mar Mediterrania y por atros 
territorios d'Europa Occidental, establindo as suyas mugas, alto u baixo, en os ríos Rin y Danubio, estando 
sota o suyo control os territoios situatos a l'uste y a lo sud d'istos dos ríos. Roma aportó no nomás o 







































desembolique d'a Cultura de l'Antiga Grecia, sino que amás tamién aportó as infraestructuras en vías de 
comunicación (as vías romanas), os alazetz d'o Dreito y tamién una luenga común a tot l'Imperio, o latín, de 
lo qualo derivan as actuáis luengas romances charratas en o sud y Tueste d'Europa, incluyindo-ie l'idioma 
aragonés. Roma legó tamién un ideyal d'unidat política de tot o territorio continental, que ye o precedent 


Quan en o sieglo V as primeras invasions barbaras 
esboldregoron l'Imperio Román, rebló a Cultura y as condicions 
chenerals de vida d'os europeus, que dentroron asinas en a dita 
Edat Meya. Desapareixió a estructura política centralizata, 
sustituita por un conchunto de reinos con clase dirichent 
procedent d'os pueblos chermanicos invasors, incluyindo-ie o 
Reino Visigod o de Tolosa y o suyo succesor o Reino Visigodo 
de Toledo, d'os qualos feba parte o territorio d'Aragón. En a 
parte oriental de l'Imperio, sindembargo, contino un estato 
hereu de l'Imperio Román, o dito Imperio Bizantín, que fació de 
puent de transmisión d'a cultura y d'as conoixencias clasicas. En 
a parte occidental, Carlos Magno, con l'aduya d'o Papato, 
establió o Imperio Carolinchio abracando l'antiga Galia, amás de partes d'Italia, de Suiza, d'Austria, de 
Belchica, d'os Países Baixos y d'Alemanya y que estío l'alazet de dos reinos importants ta l'esdevenidero 
d'Europa: Francia y o Sacro Im perio Román C hermanico. Encara que o territorio aragonés no en feba parte,, 
sí que recibió as suyas influencias políticas y culturáis, y ye fácil que l'alazet d'a Reconquiesta en as vals 
d'os Pireneus aragoneses tenga o suyo orichen en a intervención d'o Imperio Carolinchio. As suyas 
influencias se facioron sentir en o territorio de l'antigo condato d'Aragón, incluyindo-ie o monesterio de Sant 
Per de Ciresa en a val d'Echo, pero tamién en o condato de Sobrarbe y en o condato de Pallars. 

Dende o sieglo VII, Europa recibió os ataques dende Asia y 
dende Africa d'un nuevo poder que heba apareixito, l'Islam. En 
a península ibérica, desapareixió o poder d'os visigodos, 
sustituito por o Califato de Córdoba, y en o terriorio d Tactual 
Turquía l'Imperio Bizantín rebló con os ataques en primerias 
d'os arabes y en zaguerías d'os pueblos turcos. Os países 
europeus prencipioron dos movimientos simultanios d'esfensa, 
o proceso d'a Reconquiesta en a península ibérica y as Cruzatas 
en Orient Meyo, encara que l'Imperio bizantín cayó de taso en o 
sieglo XV, ubriendo as puertas d'os Balcans a l'Imperio otomán, 
que heba sustituito a los bizantins. 

Antiparte, a Civilización europea heba incorporato a isla de 
Gran Bretanya dimpués de recuperar-se d'as invasions d'os 
anglos, saxons y chutos en o sieglo V y d'os vikingos dende 
fináis d'o sieglo VIII, y tamién a isla d'Irlanda, que no heba padeixito as invasions chermanicas, encara que 
sí as invasions vikingas. Tamién encorporó os territorios de luengas chermanicas, ye decir, Tactual 
Alemanya y Escandinavia, y prencipió dende l'Imperio bizantín un proceso de cristianización d'os pueblos 
eslavos en os Balcans y en Tactual Rusia. 



más antigo de Tactual Unión Europea. 


Edat Meya 



O monesterio de Sant Per de Ciresa en a 
val d'Echo, en os Pireneus d'Aragón. 


Renaiximiento 

























































O rei Carlos I d'Aragón, en un 
quadro de Ticián. 


balcánicos. 


Dende meyatos d'o sieglo XV, en Europa apareixió un nuevo poder 
politico emerchent, a Casa d'Habsburgo, que entre d'atros territorios 
patrimonials yera hereu d'a Corona d'Aragón y d'o Reino d'Aragón, 
pero que tamié controlaba o Sacro Imperio Román Chermanico y 
quantos territorios en Tactual Italia. Antiparte, o pensamiento scientifico 
se desembolicó en o continent, recuperando-se con o Renaiximiento 
quantas conoixencias oblidatas de l'Antiga Grecia y de l' Antiga Roma , 
y premitiendo asinas a expansión politica d'Europa por atros continents, 
estando ixos conocimientos culturáis l'alazet d'a superioridat politica 
europea sobre a resta d'o mundo dica calendatas recients. Asinas, en 
1492 Cristofo Colombo decubrió America, pero tamién Portugal, alto u 
baixo en ixas mesmas calendatas descubrió a rota que portaba enta la 
India por o cabo de Buena Asperanza y por l'Ocián Indico, estando 
asinas l'alazet d'o imperio colonial portugués. En o territorio de Tactual 
Rusia emerchió un poder nuevo, l'alazet de l'Imperio ruso, y en os 
Balcans se paralizó a penetración en Europa de TImperio otomán, 
prencipiando amás os Habsburgo una reconquiesta d'os territorios 


Edat Muderna 


Mientres o sieglo XVI prencipió en Europa una luita por o control 
politico y melitar d'o continent, entre o Reino d'Espanya (Aragón y a 
Corona d'Aragón ya en feban parte) y o Reino de Francia. En Espanya 
yera rei Carlos I d'Aragón (conoixito a sobén en a historiografía como o 
Emperador Carlos V), d'a Casa d'Habsburgo, y en Francia o rei yera 
Francisco I de Francia, que perteneixeba a la Casa de Valois. Istos dos 
reis prencipioron una luita por o control d'os territorios de Borgonya y 
os Países Baixos espanyols, u mesmo por a Corona d'o Sacro Imperio 
Román Chermanico, que no yera más que a continidat d'una luenga 
luita entre o reino de Francia y o suyo enemigo tradicional en o sud, a 
Corona d'Aragón. Ista luita tamién s'estendilló enta a península itálica, 
continando a luita entre a Corona d'Aragón y a casa d'Anchú por a 
supremacía en Italia. 

Mientres istas luitas, os Habsburgo se troboron con o problema d'o 
Protestantismo, que trencó as posibilidatz d'emplegar os recursos 
d'Alemanya en a luita y amás ubrió un segundo frent en o mesmo 
territorio alemán d'o Imperio quan os protestants d'Escandinavia, 
conducitos por os reis de Suecia, intervinioron en a luita. Antiparte, en a 
mar Mediterrania y en os Balcans teneban una atra luita con o Imperio 
otomán. Ta rematar, con Henrique VIII d'Anglaterra o Protestantismo (a 
dita Ilesia anglicana ) trunfó en o reino d'Anglaterra, qui s'anexionó 
Escocia y dió aduya a los rebels protestants en os Países Baixos, que 
establioron as Provincias Unitas, amás de prencipiar una luita con Espanya por o control marítimo de 
l'Ocián Atlántico y dimpués por a supremacía naval en tot o mundo. Ta mantener a luita, os Habsburgo 
contaban con os recursos financers que proveniban d'o suyo imperio colonial en America, pero istos 
recursos rematoron en estar insuficients para as guerras que se succediban de contino. 

Asinas, en o sieglo XVII se transformó o mapa europeu con a Paz de Westfalia, que comportó l'aparición 
d'as Provincias Unitas (os actuáis Países Baixos) y a plena independencia d'a Confederación Helvética, 
marcando un nuevo equilibrio de poder en Europa. O gran cambio d'o sieglo XVIII estió a Guerra de 



O rei Henrique VIII d'Anglaterra, 
introductor d'o Protestantismo en 
o reino d'Anglaterra. 















































Succesión Espanyola, que ta Aragón tenió como conseqüencia a suya redota en a guerra y, meyant os 
Decretos de Nueva Planta, a supresión d'as libertatz aragonesas y d'as suyas institucions políticas, estando 
dende ixe inte l'antigo Reino d'Aragón anexionato por o reino d'Espanya. 

Edat Contemporania 


O gran escaicimiento d'a segunda metat d'o sieglo XVIII estió a 
Ilustración, un movimiento filosófico que s'estendilló por Europa y 
mesmo plegó enta America, a on remató con a Guerra d'Independencia 
d'os Estatos Unitos y a independencia d'as Tretze Colonias, que dica 
ixas envueltas feban parte d'as colonias d'o Reino Unito. En ixe proceso 
se desembolicoron y enamploron as ideyas que en zaguerías d'o sieglo 
XVIII rematoron en o Reino de Francia con a Revolución francesa, 
l'abolición d'a Monarquía y a proclamación d'a República. Amanixioron 
asinas en a scena política europea os tres prencipios fundamentáis d'a 
Revolución francesa: libertat, igualdat y fraternidat, que esdevenioron 
l'alazet d'o posteror proceso de democratización. 

Mientres as Guerras revolucionarias francesas y d'as Guerras 
napolionicas, ixas ideyas s'estendilloron por Europa, estando o chermen 
d'o liberalismo y d'o amanixer d'as nacionalidatz. Ta Aragón estió un 
periodo convulso, marcato por os Setios de Zaragoza mientres a Guerra 
d'o Francés. Dende 1815, quan as potencias europeas redotoron a 
Napolión Bonaparte y derrocoron o Primer Imperio Francés ta restaurar 
a Monarquía, prencipió un periodo de conservadurismo en Europa, 
seguntes os alcuerdos d'o Congreso de Viena. Sindembargo, ixo estió 
nomás que un freno temporal y en segunda metat d'o sieglo XIX as 
ideyas liberáis trunforon en Europa, con a unificación d'Italia y a 
unificación d'Alemanya (encara que en ista zaguer caso con un sesgo conservador y militarista). Antiparte, 
as dos prencipals potencias liberáis, o Reino Unito y Francia, establioron os alazetz d'una relación que 
remató con a suya alianza en rematar o sieglo, frent a la coalición conservadora formata por o Imperio 
alemán y o Imperio Austro-hongaro. O Imperio ruso, a mayor potencia conservadora d'o continent, 
s'arrangleró con Francia y o Reino Unito ta fer frent a alemans y austro-hongaros en os Balcans. 

Tamién amanixió en a segunda metat d'o sieglo XIX o socialismo, desembolicato por Karl Marx y Friedrich 
Engels, y l'anarquismo, as dos prencipals opcions d'o movimiento obrero que hea apareixito con o proceso 
d'a Industrialización. 

Mientres a primera decada d'o sieglo XX s'establioron definitivament os dos bloques politico-melitars en o 
continent, encara que Italia dubtaba entre adhibir-se a o bloque liberal u a o bloque conservador. En 1914, 
con l'atentato de Sarajevo, esclató a Primera Guerra Mundial entre istos dos bloques, esdevenindo un 
escaicimiento de gran impacto en l'esdevenidero d'Europa. 



Asalto d'as tropas d'o Exercito 
francés a lo Monesterio de Santa 
Engracia de Zaragoza o 8 de 
febrero de 1809 mientres os 
Setios de Zaragoza, en un 
quadro de Louis-Frangois 
Lejeune. 


Primera Guerra Mundial 

Ta más detalles, veyer V árdelo Primera Guerra Mundial. 

Prencipiando o 28 de chulio de 1914 y no rematando dica l' ll de noviembre de 1918, a Primera Guerra 
Mundial s'estendilló por quasi toda Europa: nomás continoron neutrals Noruega, Suecia, Dinamarca, Países 
Baixos y Espanya, y as mortaleras en o frent estioron enormes mientres as quatre largas anyadas d'a guerra. 
O desembolique técnico aplicato a la sciencia melitar y a la potencia de fuego (por eixemplo, a metralladora) 


















































facioron quasi imposibles os grans ataques en o frent, y remató por establir-se una linia de trincheras dende a 
canal d'a Manga dica Suiza y dende Suiza dica la mar Hadriana. En ista guerra de trincheras os abances se 
mediban por metros y os muertos se contaban por decenas de milers. 

En 1917 o esblodregamiento d'o Frent Oriental s'escaició quan s'esblodregó o Imperio ruso dimpués d'a 
Revolución rusa, quan as condicions de cida d'a población yean menimas y a incapacidat en o frent d'os 
melitars zaristas yera platera de raso. Sindembargo, o Imperio alemán (y encara mas os suyos aliatos d'as 
Potencias Centráis, o Imperio otomán y o Imper io Austro-hongaro ) heban plegato a o limite d'as suyas 
capacidatz melitars y rematoron por reblar y perder a guerra. 

Política 


Ta más detalles, veyer l'articlo Política d'Europa. 


Relichión 


As relichions autóctonas politeístas europeas son quasi desapareixitas. Dende fa sieglos en Europa 
predominan as relichions monoteístas d'orichen asiático. 

Dende a cristianización forzata d'o mandato d'o emperador román Teodosio I diferents sectas y variants d'a 
relichión monoteísta cristiana s'han ito estendillando por intreses diplomáticos u por a fuerza (cruzata contra 
os baltos). As principáis varians d'a relichión cristiana son a católica, a ortodoxa griega y as ilesias ditas en 
conchunto "protestants". 

A presencia d'a relichión musulmana ye més recient que o cristianismo y os musulmans europeus 
tradicionalment musulmans se troban en zonas d'os Balcans y d'Europa Oriental antigament baixo a 
influencia d'o Imperio Otomán. A inmigración africana y asiatica han traito una población musulmana con 
mayor creiximiento demográfico que a población autóctona. 

Europa estió un continen con muita presencia d'adeptos a lo chudaísmo dica as persecucions y mortaleras d'a 
II Guerra Mundial, que facioron que o nuclio d'o chudaísmo se desplazase enta Israel u America. 



Mapa físico d'Europa. 


Veyer tamién 

Achencia Europea de Medio Ambient. 

Consello d'Europa. 

Himno Europeu. 

Unión Europea. 

Vinclos externos 

♦ Se veigan as imáchens de Commons sobre Europa. 

